SARL-NUUS SONDAG 20 OKTOBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


IN DIE NUUS VANDAG: 

VERGEET OM U SARL LEDEGELD TE BETAAL? 

HET U NA DIE RaDARVIDEO GEKYK? 

WAT KOM UIT DIE BOPUNT VAN 'N DONDERSTORM? 
DIE SUID-ATLANTIESE ANOMALIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


VERGEET OM U SARL LEDEGELD TE BETAAL? 


Die SARL het gedurende die afgelope week `n finale faktuur aan lede gestuur 
wat nog nie hul ledegeld betaal het nie. Baie dankie aan al die mense wat 
gereageer het met hul betaling en nou weer aan boord is. As jy nog nie jou 
ledegeld betaal het nie, betaal dit asseblief voor 31 Oktober om te voorkom dat 
jou naam uit die lidmaatskapregister verwyder word. Sou jy versuim om dit te 
doen , sal jy toegang tot die slegs-lede gedeelte van die webwerf verloor en sal 
nie Radio 7S en ander dienste ontvang nie. As jy besonderhede oor hoeveel, en 
hoe om te betaal benodig, skskel Mariska Maandag by 011 675 2393. Om die 
SARL met jou lidmaatskap te ondersteun, is om amateurradio te ondersteun. 
Dit is werd om dit te doen. 


HET U NA DIE RaDARVIDEO GEKYK? 


In verlede week se SARLNUUS het ons `n skakel ingesluit na `n video ter 
bevordering van RaADAR. Het jy daarna gekyk? Dit is die soort video wat vir jou 
groot pryse kan wen in die videokompetisie. Besoek www.amateurradio.org.za 
vir besonderhede aangaande die kompetisie. 


Gaan kyk na die RaDARvideo en maak gereed vir die wedstryd op 2 November. 
Die RaDARwedstryd is `n gebeurtenis wat gemik is op die benutting van vinnig 
ontplooibare amateurradiostasies. Die wedstryd is oop vir alle gelisensieerde 
radioamateurs. `n Deelnemer kies voor die wedstryd een van die gedefinieerde 
kategorieë om aan deel te neem. Die puntestelsel is gestruktureer om bedryf 
van veral draagbare stasies aan te moedig. 


Die wedstryd sal gehou word op 2 November 2013. Dit begin om 14:00 UTC 
en eindig om 18:00 UTC. Alle amateurbande, behalwe die WARC-bande, word 
toegelaat, insluitende kruisbandkontakte deur amateurradiosatelliete. GG, ESB, 
AM, FM en enige digitale modus word toegelaat, maar @OSO s deur herhalers 
op die aarde sal nie toegelaat word nie. 


Kyk na die promosievideo op “Amateur Radio 'Today” se bladsy op 
www.sarl.org.za. 


WAT KOM UIT DIE BOPUNT VAN 'N DONDERSTORM? 


In die afgelope dekades het navorsers ontdek dat daar `n paar vreemde dinge 
gebeur in die wolkpieke of hulle bopunte. Hoog bo die gewone weerlig skiet 
eksotiese vorms bekend as rooi spookagtige verskynsels en blou elwe na die 
hemel, koue familie van die vuurslae hier onder. In sommige plekke vlieg strale 
antimaterie boontoe en sneller die detektors op NASA se wentelende hoë-energie 
sterrewagte, soms so dikwels as 500 keer per dag. Die aarde boots dan kortliks `n 
Supernova na deur die vervaardiging van 'n kragtige ontploffing van gammastrale 
bekend as `n aardse gammastraalflits (of TGF - terrestrial gamma-ray flash). 


Niemand weet presies hoe hierdie verskynsels aan mekaar of aan die weerlig 
onder hulle verwant is nie. `n Nuwe eksperiment genoem “Firestation” aan 
boord van die ISS het ten doel om dit uit te vind. Firestation is `n pakket 
van sensors wat ontwerp is om die verband tussen TGEF s, gewone weerlig en 
verskynsels te verken. 


Die ruimtestasie se wentelbaan sal Firestation dra tot direk bokant duisende 
aktiewe donderstorms gedurende die eenjaar leeftyd van die eksperiment. Tn 
teenstelling met vorige eksperimente in die boonste atmosferiese weerlig, het 
Firestation die unieke vermoë om donderstorms op verskeie golflengtes gelyk- 
tydig waar te neem. Dit kan die elektrostatiese-radioruis van weerlig opneem, 
die optiese glans daarvan meet (insluitend die rooi en blou lig van verskynsels 
en elwe) en ook die gammastrale en elektrone wat verband hou met TEG s en 
antimaterie gebeurtenisse opneem. 


AMSAT VIER 30ste HERDENKING VAN AMATEURRADIO SE BE- 
TROKKENHEID IN BEMANDE RUIMTEVLUGTE 


`n Spesiale hoogtepunt van AMSAT se ruimtesimposium vanjaar, en Jaarver- 
gadering, is die viering van die 30ste herdenking van die amateurradiobetrokken- 
heid in bemande ruimtevlugte, soos dit ontwikkel het in 'n suksesvolle program 
aan boord van die internasionale ruimtestasie. 


AMSAT se ruimtesimposium en jaarvergadering vind van 1 tot 3 November in 
Houston, Texas, plaas. Ter erkenning van die 30ste herdenking van die bemande 
amateurradio in die ruimte, sal `n spesiaal uitgenooide paneel op Saterdag 2 
November as 'n deel van die simposium se groot banket optree. Die paneel 
sal bestaan uit die voormalige ruimtevaarder Owen Garriott, W5LFL, en ander 
belangrike individue wat hierdie wonderlike program aangevoor het. 


DIE VIERING VAN DIE EERSTE ZL-DX-PRESTASIES 


Oktober was die begin van 'n viering in Nieu-Seeland van die vroegste dae 
van DX. Na die 'Tweede Wêreldoorlog en die verskuiwing van radioamateurs 
na die sogenaamde nuttelose korter golflengtes, het `n tydperk van ongelooflike 
radioeksplorasie gevolg. 


News Line berig dat amateurs in Nieu-Seeland onder diegene aan die voorpunt 
van hierdie aktiwiteit was met die eerste ZL na Australië @SO in April 1923. 
Dit is gevolg deur die destydse wêreldrekord-afstand @SO s tussen Nieu-Zeeland 
en Argentinië in Mei 1924, Nieu-Zeeland en Kalifornië in September 1924 en 
Connecticut op die Amerikaanse ooskus net enkele weke later. Dan is daar ook 
nog die uiteindelike vroeë ZL—DX kontak van Frank Bell, ZAAA, en sy @OSO 
met Cecil Goyder, G2$Z, in Londen, Engeland op 18 Oktober 1924. 


Om die 90ste herdenking van die rekordbrekende aktiwiteite van hierdie vroeë 
pioniers van amateurradio te vier, sal ZM9ODX van Oktober hierdie jaar tot 31 
Oktober 2014, op al die bande van 1,8 MHz tot 1,2 GHz op al die modusse, op 
die lug wees. Die “Kiwi DX Group”, 'n informele groep van DX'ers en wedstryd- 
entoesiaste, het ZM9ODX geaktiveer en dit sal deur stasies regoor Nieu-Seeland 
gebruik word. 'Ter herdenking sal `n spesiale @SL-kaart, saam met 'n toeken- 
ningsprogram vir kontakte met dié land, gedurende dié tydperk, beskikbaar 
wees. 


Nie net sal ZM9ODX aktief te wees op verwagte tye, en op die verwagte bande 
nie, maar in die gees van die vroeë pioniers sal die operateurs ook C@ roep op 
onverwagte bande en rigtings. Dit word gedoen met die bedoeling om die grense 
van die radiovoortplanting te verken. 


LIDMAATSKAP 


Aansoeke om lidmaatskap van die SARL is ontvang van Ivan Marks, ZS17X. 
Enige besware teen die aanvaarding van Ivan se aansoek moet die Sekretaris 
bereik voor of op die Dinsdag na hierdie bulletin. 


Tot hede het meer as 1400 lede hulle lidmaatskap van die SARL hernu. 


Gedurende die week het Coalfields Radioklub, ZS6CRGC, en Potchefstroom Am- 
ateurradioklub, ZS6POT, by die SARL geaffilieer. 


JOTA EN CO HOU KOERS 


Die Voortrekkers en Padvinders Suid-Afrika bedank graag die SARL asook elke 
radioamateur wat hulle gehelp het om CO Hou Koers en JOTA `n sukses te maak. 
Dit gee jongmense en die algemene publiek goeie blootstelling aan amateurradio. 
Hulle is ook dankbaar vir elke radioamateur wat die moeite gedoen het om met 
die jongmense te gesels. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Daar is 'n moontlikheid vir `n paar M-klas fakkels gedurende die 


week. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 57. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. 


Besoek gerus die nuwe webtuiste spaceweather.sansa.org.za vir meer inligting. 


DAGBOEK VAN GEBEURE 22 Oktober H19:00 in die 9de Benoni Padvinder- 
saal, Ebenezerweg, Benoni. 31 Oktober Logstate vir Antieke Radiovereniging 
se buis @SO-party moet ingestuur wees. (2 November - RaDAR kompetisie 
14:00 18:00 UTG. 30 November - Hlansering van Klerksdorp lughawe tussen 
06:00 en 08:00. 30 November - SARL@Home by die Nasionale Amateurradiosen- 
trum. 31 Desember - Laaste dag vir inskrywing van amateurvideo, besonderhede 
verkrygbaar by www.amateurradio.org.za. 28 Februarie 2014 Sluitingsdatum 
vir Leerling Opstelkompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met ver- 
talings deur Fritz Sutherland, ZS6FS, en saamgestel en geredigeer deur George 
Honiball, ZS6ONE. 


Dankie dat u geluister het, 73. 
/EX 


